โสมชบาจ๊ะจ๋า 11/02/62
สมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ ในรัชกาลที่ 9 สมเด็จพระเทพรัตนราชสุดาฯ สยามบรมราชกุมารี และ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ พระราชทานและประทานพวงมาลา ในการสวดอภิธรรม ม.ร.ว.สุมาลยมงคล โสณกุล ยังความสำนึกในพระมหากรุณาธิคุณต่อบุตรธิดา ปิยมงคล–ศิริมงคล–ศุภมงคล โชติกเสถียร เป็นล้นพ้น โดยจะสวดที่ศาลา 2 วัดมกุฏฯ ถึง 12 ก.พ. เวลา 19.00 น.,ที่ปราก อากาศติดลบหลายองศา แต่ท่านทูต อุรีรัชต์ เจริญโต ไม่กลัวหนาว วันไหนหิมะตก ทูตอายส์-อุรีรัชต์ ยิ่งชอบ เพราะจะฝ่าความหนาวเยือกออกไปถ่ายรูปใกล้ๆทำเนียบทูต ซึ่งวิวสวยมากๆทุกมุม,เป็นนายตำรวจไฟแรงอยู่แล้ว ตั้งแต่รับตำแหน่งบิ๊ก ตชด. พล.ต.ท.สมพงษ์ ชิงดวง ก็ยิ่งไฟลุก ล่าสุดใช้งบชมรมแม่บ้าน ตชด. ปรับปรุงพื้นที่รกๆริมทะเล ค่ายพระราม 6 ชะอำ ให้เป็นที่ท่องเที่ยว และจัดเก้าอี้ผ้าใบให้ไปนั่งนอนชมทะเลในวันวาเลนไทน์ โดยไม่คิดค่าเช่า และให้ครอบครัวตำรวจไปขายเครื่องดื่ม--แฮปปี้ทั้งประชาชน ลูกน้อง และการท่องเที่ยว,น้องดวิน ลูกชายคนแรก สองขวบแล้ว จุฑาธรรม วิรัชศิลป์ จึงปั้นทายาทคนใหม่ให้คุณตาเจ้าสัว สุทธิธรรม จิราธิวัฒน์--ท้องสองทุกคนลุ้นว่าน่าจะได้ลูกสาว เพราะ คุณโบ–จุฑาธรรม ซึ่งท้อง 7 เดือน ยังสวยใส,รับวาเลนไทน์ 12-28 ก.พ.นี้ ปิยวรรณ ลีละสมภพ ครีเอตกิจกรรมเก๋ พร้อมไอเดียของขวัญคู่รัก ในงาน Central | ZEN Love Out Loud โดยมีไฮไลต์ อุโมงค์สื่อรัก ที่ได้ ก้อง–กันตภณ เมธีกุล หรือ Gongkan ศิลปินไทยระดับอินเตอร์มาวาดลายเส้น ตรงทางเชื่อมเซ็นทรัลชิดลมกับเอ็มบาสซี,ไปรับตำแหน่ง President ที่แมกโนเลียฯ (MQDC) ตั้งแต่ 2 ก.พ. คีรินทร์ ชูธรรมสถิตย์ ยังไม่เคยเห็นห้องทำงานตัวเองเลย เพราะ CEO วิสิษฐ์ มาลัยศิริรัตน์ มอบงานด้านอสังหาฯให้ทั้งหมด 22 ส่วน--ทุกวัน คุณปุ๊ย–คีรินทร์ จึงเข้าออกเห็นแต่ห้องประชุม.,โสมชบา
รับวาเลนไทน์ 12-28 ก.พ.นี้ ปิยวรรณ ลีละสมภพ ครีเอตกิจกรรมเก๋ พร้อมไอเดียของขวัญคู่รัก ในงาน Central | ZEN Love Out Loud โดยมีไฮไลต์ อุโมงค์สื่อรัก ที่ได้ ก้อง–กันตภณ เมธีกุล หรือ Gongkan
อุรีรัชต์ เจริญโต,จุฑาธรรม วิรัชศิลป์,ปิยวรรณ ลีละสมภพ,คีรินทร์ ชูธรรมสถิตย์,โสมชบาจ๊ะจ๋า